「安心出行」啱啱推出，東區區議員麥德正就質疑會有幾多人主動用佢。佢指出自反送中運動爆發，民眾越來越唔信政府，民智就一直升緊，大部份市民都唔信「安心出行」，批評政府話就話要防疫，其實係想監察市民。香港資訊科技商會榮譽會長方保僑話，「安心出行」流動應用程式原意係畀用戶收到感染風險通知，屬自願性質，估計下載人數同參與場所唔夠多，唔會幫到相關追蹤工作，又話程式只算「半自動化」，市民每離開一個場所要自己撳離開，喺抗疫疲勞嘅大環境下，成效唔慌理想。